**Tuvatuva vou me umani-vata [na vei tabana ni] Matanitu ena lalawa me vukea na kena vakabulabulataki na Vosa vaka-Pasifika**

Na kena umani-vata [na vei tabana ni] Matanitu e vakadeitaka na i Tuvatuva ni Vosa vaka-Pasifika, a kacivaka na Minisita ni Pasifika ko Aupito William Sio e Palimedi nikua.

“Na dui Vosa vaka-Pasifika e neimami i vakadei, ka usutu levu ni neimami tovo vaka-vanua, e Aotearoa Niu Siladi. E tiko sara ga ena uto ni neimami tiko bulabula,” a kaya ko Minisita Aupito.

“Oqo na i solisoli vaka-yalo, ka kune vakatabaki dua e Aotearoa kei na Yatu-Pasifika. E dusimaka na neimami duidui ka solia na madigi ni veisivisivi ena vanua ni cakacaka kei na veika vaka i lavo.”

“Na Tuvatuva e vakadeitaka na gu ni Matanitu me veisautaka na kena sa yali tiko yani na dui Vosa vaka-Pasifika e Aotearoa Niu Siladi. Oqo e vukea me vaka bulabulataka na dui Vosa vaka-Pasifika ka tutaka na nodra tiko bulabula ko ira na i solisoli era qai muri tiko mai.”

Ena vakayagataki na i Tuvatuva ena dua na Lalawa ni Matanitu me baleta na dui Vosa vaka-Pasifika ka vakatabaki-dua ki na Lalawa ni dui mata Vosa ni Komuniti.

Kaya ko Minisita Sio ni na taura e dua na gauna balavu me vukea tiko kina na Vosa vaka-Pasifika ena dui vei komuniti ni Pasifika, veitabana ni Matanitu kei ira e tiko nodra i sema [vaka bisinisi].

“Sa kune tiko mai ena vica na vei [taba tini] na yabaki sa oti na kena lutu sobu ni vakayagataki na Vosa ni Pasifika ka levu e rivarivabitaka ni ra sa na yali vakadua.”

“Ia, e keimami sega ni tiko taudua ena i lakolako oqo. Keimami ciqoma na dui vei mata vosa e vuravura, ka dua vei ira na nodra Vosa na i ***Taukei kei Aotearoa***, na ***Tangata Whenua [Maori] e Aotearoa***, ka era vaka kila tale ga ena nodra i lakolako ni sa mai yali tiko yani na vosa ka ra sa tutaka tu ena nuinui, me ra liutaka na nodra Vosa vaka-Maori [Te Reo Maori].”

“Au ilova vakamatua ka kila ni levu na gone ni Pasifika era sema vaka-dra ki na Maori, ka ciqoma na neimami dui tavi vaka vuvale me ra vaka yaloqaqataki ka vukei oira na taba gone oqo – Generation 6Bs – me ra dei ka taleitaka na nodra Vosa vaka Maori [Te Reo Maori] kei na nodra i yau mareqeti, na Vosa vaka-Pasifika.”

Na Tuvatuva ni Matanitu ena Vosa vaka-Pasifika 2022-2032 a tavoci e Palimedi nikua ena dua na soqo vaka-vanua ka vakaitavi kina ko Minisita Sio ena nodra solia na i Tuvatuva vei ira na veiliutaki ni Tabagone.

E tauyavu ena tolu na navunavuci

* Na kena ciqomi na talei ni Vosa vaka-Pasifika e Aotearoa
* Na kena vakaqaqacotaki ni sala kei na gacagaca ni vuli, se vuli kina, me baleta na Vosa vaka-Pasifika.
* Me laurai ni vakayagataki vaka wasoma na Vosa vaka-Pasifika ena levu na vanua.

Na neimami Vosa vaka-Pasifika e yau mareqeti vei keimami ka au kaci yani vei ira na neimami komuniti me ra ciqoma na tuvatuva ka vukea na neimami vosa me vakabulabulataki, marautaki ka soli sobu yani [vaka i loloma] vei ira na i solisoli era qai muri mai.”

Ena gauna e rogoci kina, vakayagataki, se marautaki na Vosa vaka-Pasifika e bula na dui komuniti ni Pasifika oya, ka daumaka sara kina vei keda kece na vanua oqo ko Aotearoa. Ko Niu Siladi e toka vinaka sara ga me vukea na kena bula cake na Vosa vaka-Pasifika, me vaka ni ra vakaitikotiko kina na uma-tamata mai na Pasifika, ka era lewe levu duadua na kedra i wiliwili e vuravura.”

Na matai ni kena dikevi vakatitobu na Vosa e Aotearoa, na Leo Moana o Aotearoa *project*, ena tavoci talega ena gauna vata ni Tuvatuva ni Vosa vaka-Pasifika.

E vakarautaka vaka matata na kena vakayagataki na Vosa vaka-Pasifika kei na moimoi ena vei yasana, yabaki ni bula kei na soqosoqo ni dui mata-tamata.

Na cakacaka oqo ena vakayacori ena vei ya va na yabaki me ilovi kina na toso ni Tuvatuva ni Vosa vaka-Pasifika, ka vukea talega na kena lalawataki na vanua ena kune kina na vakatubuilavo me baleta na Vosa vaka-Pasifika.

“E a kune mai na Covid-19 ni na Vosa vaka-Pasifika e yavudei ni nodra i tuvaki ni bula na dui komuniti ni Pasifika.”

“Na vakadidike e vakadeitaka mai ni dei tiko ka bula talega na noda dui vosa, ka vaka kina na Vosa vaka-Peritania era laurai ni dei vinaka nodra i tuvaki ni vakasama, tovo vaka-vanua, vaka vuli kei na veika vakai lavo,” e kaya ko Aupito.